شەفەق نیوز/ ئەو چرییشە بۊچگەیلە وەرۊ میوەی فرووشگایەیل، بیجگە لە بارکۆد و نرخ، نیشانە و هێمای چەن زانیارییگ گرنگتر هالەبانی.
فرە جار لەدۊای سەنین سەوزە و میوە، ئەو چریشە لەلی کەێمنەو و فڕەدریەن، هاتێ کەس نەنووڕێدە ئەوە ک زانیاریەیل لەباوەت کوالیتی و جۊر بەرهەمەگە هالەبانی.
جۆشوا بلووم چالاکوان تووڕەیل کۆمەڵایەیەتی لە ڤیدیۆیگ هۊردەکاری پشت ئەو لەزگەیلە ئاشکەرا کردیە. 
بلووم ئاشکەرای کردیە، گەر لەلیان هۊردەوبۊمن، چریشەیلە لە کۆدیگ پێکهاتنە لە چوار شمارە، یان پەنج شمارە هالەبانیان.
ئەو کۆدە ک چوار شمارەس، واتە بەرهەمەگە وەگەرد دەرمان دژە ئافات کاڵیایە.
ئەگەر کۆدەگە پەنج شمارەیی بۊ و وە 8 دەسوەپیکردۊ، ئەوە بەرهەمەگە لەرۊ بۆماوەیی دەسکاریکریاگە.
مەوقەی ک کۆد پەنج شمارەیی  وە 9 دەسوەپی کەێد، نیشانەی ئەوەس بەرهەمەگە لە ڕۊ ئۆرگانیک و ماددەی ئەندامیی پشت وەپی بەسیایە.
